Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 159

a) Oltóanyag ismeret témából: Felismerési szinten ismerjék a tanulók: — az egyes anyagok fűtőértékének meghatározását táblázat segítségével, — a hőmérséklet mérésére szolgáló eszközöket, a hőmérséklet mértékegységeit, — a láng szerkezetét. Definíciós szinten ismerjék a tanulók: — az égéshő fogalmát, mértékegységét, — a tűz fogalmát, a lángzóna, a hőterhelés zónája, a füstzóna fogalmát, kiterjedésüket, a tűz paraméterei közé sorolt jellemzők fogalmát, — a hővezetés, a hőáramlás, a hősugárzás fogalmát, — a gázcsere nyílt és zárt térben történő lefolyását, — a víz mint oltóanyag oltóhatásait, felhasználási lehetőségeit, — a hab mint oltóanyag oltóhatásait, felhasználási lehetőségeit, habkiadósság szerinti csoportosításukat, habképző anyagok alkalmazott típusait, — a por mint oltóanyag oltóhatásait, felhasználási lehetőségeit, az alkalmazott oltóportípusokat, — a gáz mint oltóanyag oltóhatásait, felhasználási lehetőségeit, az alkalmazott oltógáztípusokat. Rendezési szinten ismerjék a tanulók: — a hőtranszport folyamatok és a tűzterjedés közötti összefüggéseket, — a gázcsere és a tűzterjedés közötti összefüggéseket, — a szúróláng kialakulását, a védekezés módszerét, — az éghető anyag és az oxigén elvonásán, az éghető anyag hőmérsékletének csökkentésén alapuló oltási, illetve égésmegszüntetési módokat, — a hűtő, fojtó és inhibíciós oltóhatásokat, ezek alhatásait, — az oltóanyagok megválasztásának általános szempontjait. Jártasság szinten sajátítsák el a tanulók: — a célszerűen felhasználható oltóanyag megválasztását és az alkalmazás módját.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes